**Zápis zo zasadnutia Rady SZMP č.01/2025, zo dňa 22.03.2025 – Banská Bystrica**

**Prítomní:** D. Poláček ml., T. Doležel, M. Doleželová, V. Rengevič

**Hostia:** I. Boledovič, D. Poláček st.

**Ospravedlnení:** E. Kašparová

Začiatok: 11:30 Koniec: 14:00

**Bod 1.:** Otvorenie a schválenie programu

Rokovanie otvoril predseda SZMP p. D. Poláček ml.. Konštatoval, že Rada SZMP je uznášania schopná (4 prítomní z 5 členov Rady SZMP).

Program zasadnutia:

1. Otvorenie a schválenie programu
2. Informácie a kontrola úloh
3. Plán akcií a činnosti RD na rok 2025 (reprezentačný tréner)
4. Návrh limitov pre zaradenie do RD a výberov talentovanej mládeže a limitov pre účasť na medzinárodných podujatiach pre rok 2025
5. Úprava kalendára podujatí SZMP 2025
6. Príprava Konferencie SZMP
7. Návrh rozpočtu
8. Úprava kľúča pre rozdelenie príspevkov klubom a pre talentovanú mládež
9. Výročná správa za rok 2024
10. Rôzne

Po schválení programu ( 4 za predložený program, schválený bez zmien ), rokovanie pokračovalo podľa týchto bodov.

**Bod 2.:** Informácie a kontrola úloh

* Gen. sekretár požiadal RT a členov Rady SZMP o aktualizáciu schválených zoznamov členov RD a výberov talentovanej mládeže schválených na Rade SZMP č. 2/2024 zo dňa 9.11.2024. Aktuálne zoznamy pre rok 2025 sú nasledovné:
* *Reprezentácia:*

 - U17; Halgaš, Vöröš, D. Nôta, Bocko M., Barus, Slezáková, Lichá, Rengevičová, Hudec, Šimoch

* U19; Vöröšová, Sýkorová, Halgaš, Nôta S., Vöröš
* U22; S. Nôta, O. Halgaš, K. Vöröš, V. Vöröšová, L. Sýkorová
* Seniori; H. Choong, A. Choong – Malíková, S. Nôta, O. Halgaš, K. Vöröš, Vlčáková
* *Talentovaná mládež:*
* V. Rengevič ml., L. Rengevičová, M. Gavalec, Z. Kacianová, T. Perončíková, K. Vejová – za **ŠK Grafon L. Mikuláš**;
* R. Štofan, M. Kobela, M. Koreň, A. Šuleková, M. Obrtanec – za **ŠK Dukla MP Banská Bystrica**;
* Barus M., Bocko M., Doušek Ľ., Halgaš O., Holec F., Holecová N., Hudec M., Hudecová N., Janek Š., Sýkorová L., Khayrutdinov I., Knošková L., Kováčová S., Leškanič O. Nôta D., Nôta S., Paulenka J., Slezáková S., Urban S., Ušiaková T., Vavrinčíková M., Vavrinčíková S., Vöröš K., Vöröšová V., Fungáč – za **ŠK Raja Banská Bystrica**

(hlasovanie: 4-za, 0-proti, 0-zdržal sa)

* Rada schvaľuje úpravu kalendára podujatí na rok 2025. Upravený kalendár podujatí rozpošle predseda SZMP a bude zverejnený na webe SZMP v časti reprezentácia.

(hlasovanie: 4 za, 0 zdržal sa, 0 proti)

* GS informoval o PUŠ pre SZMP pre rok 2025. Zdôraznil, aj na základe vykonaných kontrol pri vyúčtovaniach akcií na to, aby kluby a členovia SZMP venovali zvýšenú pozornosť prílohe zmluvy o PUŠ, kde sú uvedené oprávnené a neoprávnené výdaje a usmernenie pri vyúčtovaní akcií aj v súlade s informatívnym školením uskutočneným k tejto problematike
* Ostatné úlohy z predchádzajúcich zápisov sú splnené.

**Bod 3.:** Plán akcií a činnosti RD na rok 2025 (reprezentačný tréner)

* reprezentačný tréner, T. Doležel predložil návrh podujatí a nominácií na ne pre RD na rok 2025. Rada predložený návrh schvaľuje a odporúča RT zvážiť účasť na MSJ, alebo MEJ a to aj napriek vekovému zloženiu, kedy najstarší pretekári sú iba v kategórii U19. RT navrhuje preto účasť na MSJ 25. – 29.6.2025 v Székesfehérvári.

(hlasovanie: 4 za, 0 zdržal sa, 0 proti)

 *Materiál k rokovaniu: Správa reprezentačného trénera*

**Bod 4.:** Návrh limitov pre zaradenie do RD a výberov talentovanej mládeže a limitov pre účasť na medzinárodných podujatiach pre rok 2025

* RT navrhuje zachovať limity schválené pre rok 2024 aj na rok 2025
* Rada SZMP odporúča RT doplniť do limitov aj formuláciu o podmienke časovej platnosti splneného limitu pretekárom, prípadne jeho potvrdenie v určenom časovom úseku a podmienkou kontinuity prípravy, najmä pred vrcholným podujatím. Rada SZMP schvaľuje výšku limitov pre rok 2025 a ukladá RT dopracovať limity o pripomienky členov Rady SZMP.

 (hlasovanie: 4 za, 0 zdržal sa, 0 proti)

(zodpovedný RT, termín: do 12.04.2025)

**Bod 5.:** Úprava kalendára podujatí SZMP 2025

* Rada SZMP schvaľuje upravený kalendár SZMP pri diskusii v bode 2. tejto Rady a poveruje predsedu SZMP jeho dopracovaním a zverejnením

(hlasovanie: 4 za, 0 zdržal sa, 0 proti)

(zodpovedný predseda SZMP, termín: do 12.04.2025)

**Bod 6.:** Príprava Konferencie SZMP

* Rada SZMP schvaľuje kľúč delegátov na Konferenciu 12.04.2025 a to: ŠK Raja BB 3 delegáti, Dukla MP BB 2, ŠK Grafon 1, ŠK DUKLA o.z. BB 1, Slávia STU BA 1, ŠK Vega Bernolákovo 1 a zástupca pretekárov. Spolu teda 10 delegátov.

(hlasovanie: 4 za, 0 zdržal sa, 0 proti)

* GS predložil podklady k návrhu rozpočtu a informoval o rozdelení jednotlivých položiek podľa zmluvy o PUŠ pre rok 2025
* Rada SZMP odporúča RT dopracovať návrh na prerozdelenie príspevku pre štátnu reprezentáciu do jednotlivých položiek návrhu rozpočtu a ponechať rezervu v návrhu rozpočtu, ktorú bude možné v priebehu roku 2025 ľubovoľne použiť na potrebné položky

 (hlasovanie: 4 za, 0 zdržal sa, 0 proti)

* Rada SZMP schvaľuje úpravu kľúča pre prerozdelenie príspevku pre rok 2025 na kluby s mládežou do 23 rokov a na talentovanú mládeže nasledovne:
* ŠK Grafon LM 20%
* Dukla BB MP 20%
* ŠK Raja BB 60%

(hlasovanie: 4 za, 0 zdržal sa, 0 proti)

* Rada SZMP poveruje vypracovaním Výročnej správy SZMP za rok 2024 a to – všeobecné údaje a ekonomika; GS – Správa predsedu o činnosti SZMP za rok 2024; predseda SZMP – Správa o RD a účasti na podujatiach a hodnotenie RD v roku 2024; RT.

(hlasovanie: 4 za, 0 zdržal sa, 0 proti)

(zodpovedný predseda SZMP, GS, RT, termín: do 10.04.2025)

**Bod 7.:** Rôzne

* Rada SZMP schvaľuje úpravu platu pre GS D. Poláčka st. nasledovne – zvyšuje hrubú mzdu z 1000,- EUR na 1300,- EUR mesačne s platnosťou od 01.04.2025. Ruší súčasne všetky jeho dohody o vykonaní práce uzatvorené medzi ním a SZMP od 01.04.2025.

(hlasovanie: 4 za, 0 zdržal sa, 0 proti)

* Rada SZMP schvaľuje nákup materiálu pre trénera šermu a to – rukáv, rukavica a tenisky

(hlasovanie: 4 za, 0 zdržal sa, 0 proti)

* Rada SZMP schvaľuje účasť pp. D. Poláčka ml. a V. Millera na SP v Budapešti 26.4.2025 a to na 2 dni a 1 noc. Účasť p. V. Millera Rada SZMP podmieňuje zdôvodnením jeho účasti (napr. pozvanie, účasť na rokovaní s predstaviteľmi UIPM a pod.)

(hlasovanie: 4 za, 0 zdržal sa, 0 proti)

* M. Doleželová informovala Radu SZMP o realizácii ponuky ADA SR o vyhotovení baneru pre zväzy. Baner je vyhotovený a je umiestnený na športovisku DUKLY BB, ktoré je využívané na prípravu a súťaže pretekármi SZMP a DUKLY BB. Odporúča, aby sa v súlade s požiadavkou ADA SR vyhotovovala foto dokumentácia pri podujatiach poriadaných SZMP.
* M. Doleželová informovala Radu SZMP o realizácii projektu podaného ŠK Raja BB; Propagácia a realizácia laserrun-u na školách. Projekt bol mestom BB podporený a podarilo sa osloviť ZŠ v kraji v okolí BB. Podmienky pre realizáciu a podporu projektu sú viazané na aktívnu účasť na 3 podujatiach v laserrun-e. Klub plánuje realizovať propagáciu tohto podujatia aj v rámci Olympijského dňa v BB. Súčasne požiadala Radu SZMP, či by sa mohol projekt zaštítiť aj pod hlavičkou SZMP. Rada SZMP jednohlasne toto odsúhlasila.
* Klub ŠK Raja informoval, že plavecký klub z Prievidze prejavil záujem o spoluprácu, najmä pri umožnení účasti na našich podujatiach Sl. pohára. Rada SZMP súhlasí so spoluprácou, ale odporúča klubu ŠK Raja zvážiť, za akých podmienok členstva a pod hlavičkou akého klubu budú štartovať na týchto pretekoch. Treba zvážiť, aby nenastala situácia, že našimi členmi sa stanú kluby, ktoré sa budú venovať iba biathle a budú mať veľkú členskú základňu z plaveckých oddielov a v konečnom dôsledku si potom následne budú nárokovať na rozhodovacie práva v SZMP, hoci sa päťboju ani zďaleka nebudú venovať.
* M. Doleželová informovala o možnosti podať projekt na financovanie prekážkovej dráhy cez MF SR. Rada SZMP súhlasí a odporúča, aby podmienky tohto projektu poslala na sekretariát SZMP, kde sa zvážia možnosti vyplývajúce z podmienok a usmernenia pre projekt zo stránky MF SR a následne vhodnosti tohto projektu pre SZMP.
* Záverom sa predseda SZMP poďakoval členom Rady SZMP za konštruktívne rokovanie.

V Banskej Bystrici : 22.03.2025

zapísal: D. Poláček st. overil: predsedajúci, D. Poláček ml. v. r.

*podpísaný originál v prípade oprávneného záujmu je prístupný na sekretariáte SZMP*